Tschuvaschi
Tschuvaschi sive Tschuwaschi vel Tschuvassi (Tschuvaschice чăвашсем, tr. čövašsem; in numero singulari autem чăваш, tr. čövaš) est gens originis Prototurcicae, populus indigenus rei publicae Tschuvaschicae Foederationis Russicae. Nunc sunt circa 1,5 decies centena milia Tschuvaschorum, quorum fere 1 436 milia (secundum censum anni 2010) in Russia habitant. Lingua Tschuvaschica ad linguas Turcicas pertinet. Tschuvaschi religiosi ut plurimum Christiani Orthodoxi sunt.